cyanic-selkie/wikianc huggingface dataset:
Kreis Steinfurt
Kretsen ble opprettet i 1816 og var en del av provinsen Westfalen frem 1946. Siden 1947 har den vært en del av den tyske delstaten Nordrhein-Westfalen. Fra 1816 til 1975 hadde kretsen også benevnelsen Kreis Burgsteinfurt. Denne benevnelsen brukes tidvis også om kretsens gamle grenser før 1975. Kretshovedstaden er Steinfurt.
Gjennom Münster/Hamm-Gesetz ble kretsen i 1975 utvidet gjennom innlemmelsen av Kreis Tecklenburg og deler av Kreis Münster.
Comitato di Liberazione Nazionale
Comitato di Liberazione Nazionale - CLN, (norsk: «Den nasjonale frigjøringskomiteen» ) var den politiske undergrunns-enheten for de italienske partisanene under den tyske okkupasjonen av Italia i de siste årene av andre verdenskrig.
Den var satt sammen av politikere fra flere av de politiske partiene, som var samlet i deres motstand mot fascismen. Blant medlemmene var Ferruccio Parri, Sandro Pertini, Luigi Longo, Ivanoe Bonomi, Edgardo Sogno, Giovanni Gronchi, Nicolò Carandini, Adone Zoli og Enrico Mattei.
Komiteen ble startet av kommunistpartiet, sosialistpartiet, Partito d'Azione, det katolske kristeligdemokratene, det liberale partiet og det sosialliberale Partito Democratico del Lavoro som slik tok gjennom denne kontroll over motstandsbevegelsen mot den tyske okkupasjonen i samsvar med kong Viktor Emmanuel III og de allierte.
De italienske partisanene som ble kontrollert av CLN var en sammensatt allianse av tre hovedgrupper,, de kommunistiske Garibaldi-brigadene, Giustizia e Libertà-brigadene med tilknytning til Partito d'Azione, og de sosialistiske Matteotti-brigadene. I tillegg var det de katolske og monarkistiske grupper, samt noen få anarkistiske grupper.
Etter hvert som stadig nye områder ble befridd i det sentrale og nordlige Italia, fikk komiteen det administrative ansvaret for dette av de amerikanske styrkene, som ledet den allierte krigføringen i Italia, og da Roma ble frigjort i 1944 dannet komiteen en midlertidig regjering som satt fram til den formelle proklamasjonen av republikken Italia i 1946.
Des Moines County
Des Moines County er et fylke i den amerikanske delstaten Iowa. Fylket må ikke forveksles med byen Des Moines. Fylket hadde 40,325 innbyggere i 2010. Des Moines County ble opprettet i 1834 i det daværende Michigan-territoriet og fylkessetet er Burlington.
Swat (elv)
Swat (pashto: ) er en elv i Khyber Pakhtunkhwa-provinsen i Pakistan. Kilden ligger i Hindu Kush. Derfra renner den gjennom Kalamdalen og Swat. Så sneier den innom Lower Dir og renner gjennom Malakand for å komme inn i Kabulelva ved Charsadda i Peshawardalen.
Betydning
Elva gir vann til store deler av Swatdalen og bidrar til en viss fiskeindustri i regionen. Brua Ayab er en av attraksjonene for besøkende. Landskapet trekker mange turister fra hele Pakistan i sommertiden.
Kraftverk
Det er to vannkraftverk ved kanaler fra Swatelva. De produserer strøm for lokalt bruk.
Walter Godefroot
Walter Godefroot (født 2. juli 1943 i Gent, Belgia) er en tidligere belgisk profesjonell landeveissyklist og sportsdirektør.
Swat (elv)
Historie
Elvedalen er rik på arkeologiske funn. Elva er nevnt i Rig Veda 8.19.37 som Suvastu.
Walter Godefroot
Som aktiv syklist var Godefroot spesialist på endagsklassikerne, og vant tre av de såkalte Monumentene; Liège-Bastogne-Liège (1967), Paris-Roubaix (1969) og Flandern rundt (1968 og 1978). I Tour de France tok Godefroot 10 etappeseire, blant annet vant han sisteetappen i 1975, da rittet for første gang hadde målgang på Champs-Élysées. Han vant også den grønne trøya sammenlagt i 1970.
Swat (elv)
Historie
Det blir også sagt at Aleksander den store krysset Swatelva med en del av sin hær før han vendte sørover for å undertrykke de lokale innbyggerne i det som nå er Barikoot og Odegram.
Walter Godefroot
Etter at han la opp som syklist jobbet han som sportsdirektør for sykkellagene IJsboerke, Capri Sonne, Lotto og Weinmann. I 1992 ble han ansatt som sportsdirektør for Team Telekom (senere T-Mobile), og ble der til han måtte gå av etter dopingskandalene i laget før Tour de France i 2006. Egentlig hadde han planer om å trekke seg fra sykkelsporten for godt, men etter ønske fra Alexandre Vinokourov tok han så jobben som leder for Team Astana, men forlot klubben året etter, da laget ble kastet ut av Tour de France 2007 på grunn av mistanke om dopingbruk.
Tre ganger i sin karriere ble Godefroot diskvalifisert etter å ha avlagt positive dopingtester, og var også leder for Telekom-laget i den perioden den danske syklisten Bjarne Riis i senere tid har innrømmet utstrakt bruk av ulovlige dopingpreparater.
Swat (elv)
Flommen i 2010
Men i juli 2010 var regnet ekstra kraftig, det kom rekordmye nedbør i løpet av 24 timer, mer enn på 80 år. Flommen i 2010 raserte millioner av hjem, flere tusen døde og FN anslo at kanskje så mange som 20 millioner av Pakistans innbyggere var berørt av flommen, ikke bare i Swatdalen, men også i Punjab, Sindh og deler av Valutsjistan. Rundt en femtedel av Pakistans landområder ble satt under vann.
Yrkesfaglig opphenting
Yrkesfaglig påbygning er et tilbud i norsk videregående opplæring som gir mulighet for omvalg til Vg2 yrkesfag etter Vg1 studiespesialisering. Tilbudet består av et tilpasset skoleår for elever som har fullført Vg1 studiespesialiser og ønsker omvalg til yrkesfag uten å miste et utdanningsår. Skoleåret under yrkesfaglig påbygning kombinerer de yrkesfaglige programfagene fra Vg1 og Vg2 sammen med fellesfagene på Vg2. Etter fullført Vg2 er eleven kvalifisert for læretid i faget eller Vg3 Påbygging til generell studiekompetanse.
For å kvalifisere til tilbudet må søkeren ha ungdomsrett til videregående opplæring og prioritere det som førsteønske på søknaden. Videre må søkeren fylle minstekravene med bestått norsk, engelsk, samfunnsfag, fullført matematikk, naturfag, geografi og ha karakteren 1 eller bedre i fremmedspråk.
Tilbudet er unikt til Osloskolen og tilbys innen følgende fagområder ved følgende skoler :
Jevgenij Kafelnikov
Jevgenij Aleksandrovitsj Kafelnikov (født 18. februar 1974 i Sotsji) (russisk: Евгений Александрович Кафельников) er en russisk tidligere tennisspiller. Han vant to Grand slam-titler i single (en gang French Open og en gang Australian Open), og fire Grand Slam-titler i double. Kafelnikov ble profesjonell i 1992, og vant sin første singletittel i Adelaide i 1994. I 1995 slo Kafelnikov Andre Agassi, som toppet verdensrankingen, i kvartfinalen i French Open, før han tapte semifinalen mot Thomas Muster. Året etter, 1996, vant Kafelnikov både single- og doubletittelen i French Open. I singlefinalen slo han tidligere Wimbledon-mester Michael Stich i strake sett.
I 1999 vant Kafelnikov singleturneringen i Australian Open. I mai samme år gikk han til topps på verdensrankingen. Deretter tapte han imidlertid sju kamper på rad, og mistet topplassen etter seks uker. Han ble olympisk mester i tennis under OL 2000 i Sydney.
I 2002 var Kafelnikov med på det russiske laget som vant Davis Cup for første gang. Kafelnikov trakk seg tilbake fra profesjonell tennis i 2004, etter å ha vunnet 26 singletitler og 27 doubletitler.
Indiaporã
Indiaporã er en kommune i delstaten São Paulo i sørøstregionen av Brasil.
EM i mellomdistansetriatlon 2014
EM i mellomdistansetriatlon 2014 (europamesterskapet i mellomdistansetriatlon) ble arrangert i Calviá på Mallorca i Spania.
Frankrike under EM i friidrett 1971
Frankrike deltok med 67 utøvere under EM i friidrett 1971 som ble arrangert 10.–15. august 1971 i Helsingfors. Frankrike tok tre medaljer under mesterskapet.
Saint Valentine’s Day Massacre
Saint Valentine's Day Massacre er et musikkalbum av rockebandet Cocktail Slippers, utgitt den 28. april 2009.
Ozren Bonačić
Ozren Bonačić (født 5. januar 1942 i Zagreb i nåværende Kroatia) var en jugoslavisk vannpolospiller som deltok i de olympiske leker 1964 i Tokyo 1968 i Mexico by, 1972 i München og 1976 i Montréal.
Bonačić ble olympisk mester i vannpolo under Sommer-OL 1968 i Mexico by. Han var med på det jugoslaviske laget som vant vannpoloturneringen foran Sovjetunionen og Ungarn. Jugoslavia vant semifinalen med 8-6 over Ungarn og finalen mot Sovjetunionen med 13-11. Bonačić spilte ni kamper og scoret seks mål i OL-turneringen.
Kreis Recklinghausen
Kreis Recklinghausen er en krets i den sørvestige delen av  Regierungsbezirk Münster Tyskland. Kretsen ble opprettet i 1816 og var en del av provinsen Westfalen frem 1946. Siden 1947 har den vært en del av den tyske delstaten Nordrhein-Westfalen. Kretsen er en del av Landschaftsverband Westfalen-Lippe og av Regionalverband Ruhr. Kretshovedstaden er Recklinghausen.
.sg
.sg er Singapores nasjonale toppnivådomene (ccTLD) for Internett. Det administreres av Singapore Network Information Centre. Registreringer behandles av akkrediterte registrarer.
Registrering
Registrering gjøres på tredje nivå under diverse generiske kategorier, eller direkte på andre nivå. En spesiell .idn.sg kategori eksisterer for internasjonaliserte domenenavn (For Singapores vedkommende gjelder dette spesielt kinesiske og tamilske navn). Dette er kategoriene som kan benyttes:
Eksterne lenker
Toppdomän
Ciutat Vella
Ciutat Vella (Gamlebyen) er et distrikt i den katalanske byen Barcelona. Det grenser til Sants-Montjuïc i vest, Eixample i nord, Sant Martí i øst og Middelhavet i sør. Som navnet tilsier, er Ciutat Vella den eldste delen av Barcelona, og omfatter byens historiske sentrum. Distriktet hadde 111 290 innbyggere 1. januar 2005.
Bydeler
Ciutat Vella er delt inn i fire bydeler:
Nykøbing F stasjon
Nykøbing F stasjon er en jernbanestasjon i Nykøbing Falster, Guldborgsund kommune i Danmark.
Stasjonen betjenes av regionaltog, og av internasjonale tog til Tyskland.
Cloisoninisme
Cloisoninisme (uttales kloasonaonisme, fra fransk cloison, «skillevegg», på engelsk kalt for Cloisonnism) er et kunsthistorisk begrep som henviser til postimpresjonistisk maleri som utmerker seg med hele, rene fargeflater adskilt med kraftige svarte konturer, typisk sett for fransk maleri på 1890-tallet med Paul Gauguin og Émile Bernard som typiske representanter. Begrepet ble opprettet av kunstkritikeren Edouard Dujardin ved utstillingen til Salon des indépendants i mars 1888.
Gjennom nøkkelhullet
Gjennom nøkkelhullet er en norsk TV-quiz med Knut Borge som gikk på TVNorge fra 1997 til 1998. Hans-Olav Thyvold hadde rollen som hans medhjelper. Programmet ble sendt på søndagskveldene.
Her skulle tre kjendiser gjette identiteten til en annen norsk kjendis. Via en TV-skjerm i studio geleidet Thyvold dem rundt i hjemmet hos vedkommende og de skulle ut ifra disse opplysningene gjette hvem som bodde der. Thyvold fant frem til flere karakteristiske gjenstander som kunne knyttes opp til denne personen. Når vedkommendes identitet ble avslørt dukket han/hun opp i studio til en samtale med programlederen.
Programmet hadde et moderat seertall og lå vanligvis på mellom 140 000 og 200 000.
Det var basert på det britiske Through the Keyhole, som gikk fra 1987 til 2008.
Olav Gran-Olsson
Olav Gran-Olsson (født 16. april 1939 i Trondheim) er en norsk journalist og tidligere NRK-medarbeider.
Cloisoninisme
Kunstnere som Émile Bernard, Louis Anquetin, Paul Gauguin, Paul Sérusier og andre begynte å male i denne stilen på slutten av 1800-tallet. Navnet stammer fra den gamle teknikken cloisonné i glassmaleri hvor tråder (cloison eller felt) er tinnloddet til stykkets flate, deretter fylt med pulverisert glass og brent. Mange av de samme malerne beskrev også deres arbeid som syntetisme, en meget beslektet kunstnerisk stilretning.
Olav Gran-Olsson
Han gikk på Berg skole i Trondheim fra 1946 til 1953. I 1968 begynte han i NRK, hvor han den første tiden jobbet sammen med Erik Bye i programmet Idébanken. Han jobbet fra 1970 i NRK Dagsrevyen, med spesielt ansvar for økonomisk journalistikk. Gran-Olsson var også i perioden 1973–1982 stasjonert som NRKs korrespondent i Bonn, Vest-Tyskland. Senere var han også korrespondent i Berlin.
Cloisoninisme
I Den gule Kristus (1889), ofte nevnt som et representativt maleri, reduserte Gauguin bildet til områder av enkeltfarger adskilt av kraftige og klare svarte konturlinjer. I slike arbeider viste han liten oppmerksomhet til klassisk perspektiv og fjernet dristig fargenes jevne og gradvis overganger — to av de mest karakteristiske trekkene til maleri etter renessansen.
Cloisoninismens adskillelse av farger reflekterer en forståelse for diskontinuitet som er karakteristisk for modernisme.
Olav Gran-Olsson
Gran-Olsson er utdannet siviløkonom fra Norges Handelshøyskole (NHH).
Gran-Olsson har også vært rådsmedlem i Norsk-Tysk Selskap.
Pamela Chepchumba
Pamela Chepchumba (født 8. mars 1979) er en friidrettsutøver fra Kenya. Hun har sine beste plasseringer i terrengløp.
Under VM i terrengløp i Lausanne, Sveits i 2003, ble hun tatt for doping. Hun hadde fullført som 6. kvinne, men ble diskvalifisert.
KVC Westerlo
Koninklijke Voetbal Club Westerlo, forkortet til KVC Westerlo er en belgisk fotballklubb fra byen Westerlo. Klubben ble stiftet i 1917, og spiller sine hjemmekamper på Het Kuipje. Klubben har aldri vunnet ligaen, men vant den belgiske cupen i 2000.
Spillerstall
Oppdatert 19. april 2023.
CHILL
CHILL (forkortelse for CCITT High Level Language) er et prosedyrisk høynivå programmeringsspråk som ble lansert i november 1980. Språket er konstruert for bruk i telekommunikasjon og strømbrytere innenfor telefonsentraler, og blir fortsatt brukt av enkelte teleselskaper i eldre systemer og for programmering av stillverk.
Språket CHILL ligner i størrelse og kompleksitet på programmeringsspråket Ada, og har også hentet trekk fra ALGOL 68, Modula-2 og mange andre høynivåspråk som var populære på 1970- og 1980-tallet. I 1996 ble CHILL utvidet med objektorientert programmering; denne avarten kalles Object CHILL og CHILL96.
I 1997 lanserte Electronics and Telecommunications Research Institute (ETRI) i Sør-Korea varianten ETRI-CHILL.
Vlastimil Bubník
Vlastimil Bubník (født 18. mars 1931 i Kelč, død 6. januar 2015 i Brno) var en tsjekkoslovakisk ishockeyspiller og fotballspiller som deltok i De olympiske vinterleker i 1952 i Oslo, 1956 i Cortina d'Ampezzo, 1960 i Sqauw Valley, 1964 i Innsbruck og Europacupen i fotball i 1960.
CHILL
I 1989 ble CHILL anerkjent som en standard av den internasjonale standardiseringsorganisasjonen (ISO). CCITT skiftet i 1993 navn til ITU-T, og i slutten av 1999 kunngjorde ITU-T at de hadde stanset vedlikeholdet av CHILL-standarden. Den siste standarden er fra 2003, siste gang gjennomgått 18. juni 2014.
GNU CHILL var en fri og åpen CHILL-kompilator fra GNU-prosjektet. Kompilatoren ble inkludert i GNU Compiler Collection (GCC) versjon 2.95 i 1999. Siste versjon var 2.95.3 som ble lansert i 2001. GNU CHILL er ikke lenger en del av GCC.
GameFAQs
GameFAQs er en nettside som publiserer ofte stilte spørsmål og guider til videospill. Den ble skapt i november 1995 av Jeff «CJayC» Veasey, og er eid av CNET Networks. GameFAQs har en enorm database av videospillinformasjon og har blitt kalt en nettside hvor leserne «kan få nesten all informasjon» angående spillstrategier. Systemene dekket serier fra 8-bit Atari-plattformen til dagens konsoller. OSS-ene, kodene, anmeldelsene, spillagringene og kredittene er fremlagt av frivillige spillere, og bidrag blir evaluert av nettsidens to redaktører, Jeff Veasey og Allen «Sailor Bacon» Tyner.
Rong
Rong er et tettsted og administrasjonssenteret i Øygarden kommune siden 2009, da det ble flyttet fra Tjeldstø. Rong ligger på Rongøyna omtrent 35 km nordvest for Bergen.
Tron Gerhardsen
Tron Gerhardsen (født 22. september 1936, død 25. juni 2011) var en norsk journalist. Han var NRKs korrespondent i New York fra 1975 til 1979. På bakgrunn av sine opplevelser som sønn av Rolf Gerhardsen og nevø av Einar Gerhardsen utga han i 2009 boken Einar og Haakon, Rolf og jeg.
Under andre verdenskrig var Tron Gerhardsen og hans familie flyktninger i Sverige.
Vlastimil Bubník
Bubník vant en olympisk bronsemedalje i ishockey under Vinter-OL i 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.
Pozzuolibukta
Pozzuolibukta (italiensk: Golfo di Pozzuoli) er ei bukt i Middelhavet, beliggende vest for Napoli i Italia. Bukta ligger i den nordvestlige delen av Napolibukta. Pozzuoli er største og viktigste kystby langs bukta.
Vlastimil Bubník
Bubník spilte 127 landskamper for Tsjekkoslovakias herrelandslag i ishockey og scoret 121 mål. Han spilte også fotball på landslagsnivå, elleve kamper for Tsjekkoslovakias herrelandslag i fotball og fire mål. Han scoret ett mål mot under bronsefinalen i Europacupen i fotball for landslag 1960, som  vant 2–0.
CHILL
CHILL ble blant annet brukt på System 12 fra Alcatel og EWSD fra Siemens. CHILL ble også brukt til å skrive sanntidsoperativsystemet CHIPSY Real-time Operating System. Dette var et prosjekt som Regnesenteret ved Universitetet i Trondheim (RUNIT), SINTEF og det norske selskapet Kvatro Telecom var delaktig i.
Forhistorien
Grunnarbeidet for utviklingen av høynivå programmeringsspråk for telekommunikasjon startet i 1966. CCITT's plenumsmøte i Mar del Plata, Argentina i 1968, besluttet at denne utviklingen skulle håndteres av CCITT. Man innså også nødvendigheten av å standardisere slike språk, og fra 1968 til 1972 var CCITT opptatt av å definere grunnmaterialet for en standard. Man forsøkte å definere programvarespesifikasjoner, så vel som å gi enhetlige beskrivelser av programvarestyrte systemer, slik at forskjellige telefonsystemer lettere kunne sammenlignes med hverandre. De nye språkene måtte være lett å lese og lære, og samtidig være åpne og systemuavhengige.
CCITT besluttet seg for å standardisere tre typer språk. Fra 1973 til 1976 arbeidet de med å skape disse språkene: (1) Et beskrivende språk som definerte beskrivelser av egenskaper, spesifikasjoner og systemer; dette ble senere til CCITT Specification and Description Language (SDL), (2) et høynivåspråk som senere ble til CHILL, og (3) et menneske-maskin kommandospråk for å operere og vedlikeholde telefonsystemene; dette ble senere til CCITT Man-Machine Language (MML).
1973–1974: Enigheten om et nytt programmeringsspråk
I 1973 startet forarbeidet med CHILL. CCITT var engasjert i en evaluering av eksisterende programmeringsspråk, med den intensjon å finne det språket som best fulgte anbefalingene fra CCITT. Deltagere fra AT&T, ITT Corporation, Siemens, UK Post Office og France Telecom var opptatte av å evaluere 27 programmeringsspråk, basert på 15 løselig definerte krav som maskinuavhengighet, portabilitet, den logiske strukturen til programmer, modularisering og utvidbarhet. Kravene var forsiktig definerte og var inspirert av generelle tendenser innenfor programmingsspråk på denne tiden, særlig den akademiske interesse for maskinuavhengighet og portabilitet og industriens interesse i modularisering.
Liste over katalanskspråklige skribenter
Dette er en alfabetisk sortertert liste over skribenter som skriver på katalansk:
Jarl Gaute Aase
Jarl Gaute Aase (født 31. august 1959, død 22. mai 2022) var en norsk friidrettsutøver som representerte IL Skjalg og Egersund IK.
Han vant fem NM-gull og ti NM-medaljer på 5000 meter, 10000 meter, halvmaraton og terrengløp i perioden 1982–1987.
CHILL
1973–1974: Enigheten om et nytt programmeringsspråk
Blant de 27 språkene var ALGOL 68, Pascal og PL/I, så vel som proprietære språk som var utviklet av teleselskaper som ITT Corporation og Ericsson. ALGOL 68 og PL/I ble tidlig forkastet som egnet til telefonsentraler. Til slutt stod syv språk igjen som mulige kandidater:
Konklusjonen av dette studiet var at ingen av de syv kandidatene var egnet. Evalueringsgruppen fant svakheter i alle språkene. Spesialiserte språk hadde store fordeler fremfor mer generelle språk som Mary og Pascal, fordi de allerede var rettet mot telefonkommunikasjon. Likevel var slike teknologiske fordeler inkompatible med den diplomatiske naturen til CCITT: Det var ikke mulig å skape en universell standard av noe som ble eid og utviklet av én enkelt produsent. Noe slikt ville underminere muligheten til å skape programmer som var portable og maskinvareuavhengige.
I november 1974 konkluderte sluttrapporten med at «[…] det ble slått fast at det ikke var mulig å oppnå konsensus for noe språk, verken i en modifisert eller umodifisert form». Mary og Pascal hadde oppstått i akademiske miljøer, og hadde ingen bagasje fra private økonomiske særinteresser. De samlet likevel ikke nok støtte. Mary var relatert til den akademiske interessen i maskinorienterte høynivåspråk. Pascal var også oppstått i et akademisk miljø, men var lite egnet til «sanntidsprosessering». Niklaus Wirth omtalte denne karakteristikken som «helt objektiv og nøyaktig». CCITT forkastet som sådan både den akademiske rute, såvel som ulike veier som var pløyd opp av ulike produsenter. Det var nå opp til CCITT å skape et nytt programmeringsspråk, å skape noe som var nytt og uprøvd både for organisasjonen, så vel som for dens enkelte medlemmer.
Forskjellige kommersielle produsenter la frem sine egne programmeringsspråk for panelet i CCITT. Det er lite som tyder på at dette skjedde ut fra altruistiske motiver om å dele sine proprietære forretningshemmeligheter med almenheten. De ønsket først og fremst å oppnå fordeler av at deres språk ble anbefalt av CCITT. I denne første runde av teknisk diplomati ble ingen produsenter favoriserte.
CCITT var også påvirket av andre idéer som hadde vokst frem på begynnelsen av 1970-tallet:
Disse faktorer førte til dannelsen av en distinkt gruppe som var opptatt av programmeringsspråk for telekommunikasjon. Denne gruppen organiserte International Federation for Information Processing (IFIP) fra 1960, Software Engineering for Telecommunication Switching Systems (SETSS) fra 1973 til 1992 og International Switching Symposium (ISS) fra 1972 til 1990. Dette miljøet vakte interesse hos CCITT, og hadde en betydelig innflytelse på deltagerne.
1975–: Ekspertgruppen
I oktober 1976 var et foreløbig forslag for det nye programmeringsspråket klart, og i 1977 startet en etterfølgende periode med evaluering. Spesialistgruppen ble erstattet av «implementatorenes forum», som samlet praktiske erfaringer fra ulike implementasjoner av språket. I slutten av 1979 ble det endelige forslaget lagt frem, og plenumsforsamlingen i CCITT godkjente definisjonen av CHILL i november 1980.
1980–1990: CHILL tas i bruk
Fra 1977 begynte mange selskaper og organisasjoner å konstruere CHILL-kompilatorer. Frem til 1987 var mer enn 30 kompilatorer laget for forskjellige typer datamaskiner og datamaskinarkitekturer. Flere av kompilatorene var satt i industriell produksjon, og de fleste systemene nedenfor ble programmerte med egenproduserte kompilatorer:
1990–1999: Fra suksess til marginalisering
Fra 1980 fortsatte CCITT å støtte og vedlikeholde CHILL og oppgradere språket i henhold til industriens behov og den tekniske utvikling. CCITT skiftet i 1993 navn til ITU-T. Utviklingen av CHILL kan deles opp i fire faser:
Arbeidet med objektorienterte versjonen av CHILL ble påbegynt i 1992. Den kalles noen ganger Object-CHILL, og andre ganger CHILL96.
I 1997 lanserte Electronics and Telecommunications Research Institute (ETRI) i Sør-Korea en egen variant kalt ETRI-CHILL.
I 1990 var CHILL det eneste programmeringsspråket som var felles for mer enn én av telefonsentralene som var i bruk i verden. Omkring 45% av de digitale sentralene benyttet CHILL, mot omkring 32% i 1985. Mange av de mest suksessfulle telefonsentralsystemene i verdensmarkedet var blitt konstruert for å kjøre CHILL, deriblant systemene EWSD, E10, D70 og System 12 (nevnt ovenfor). På dette tidspunktet hadde mer enn 12 000 programmerere benyttet språket på en eller annen måte. I 1993 var det mellom 12 000 og 15 000 CHILL-programmerere i verden, og mer enn 1 000 årsverk hadde blitt brukt på å investere i CHILL-kompilatorer, støtte og trening.
I slutten av 1999 – 19 år etter sin fødsel, var språket CHILL blitt marginalisert. Det var faretruende nær sin død. Det var ingen videre utvikling av språket, og ingen ny programvare ble skrevet med CHILL. Språket ble bare brukt av enkelte teleselskaper i eldre systemer og for programmering av stillverk. Den 19. november 1999 kunngjorde ITU-T at de hadde stanset vedlikeholdet av CHILL-standarden. Den siste standarden er fra desember 2003, siste gang gjennomgått 18. juni 2014.
Den 29. august 1998 donerte selskapet Cygnus Solutions sin CHILL-kompilator til GNU-Prosjektet. GNU CHILL var en fri og åpen kompilator, og ble inkludert i GNU Compiler Collection (GCC) versjon 2.95 den 31. juli 1999. Siste versjon (2.95.3) ble lansert den 16. mars 2001, og GNU CHILL ble fjernet i GCC 3.0 som ble lansert 18. juni 2001. GNU CHILL er ikke lenger en del av GCC.
CHIPSY Real-time Operating System
CHILL ble også brukt til å skrive CHIPSY Real-time Operating System, et prosjekt som norske SINTEF og Kvatro Telecom var delaktig i.
Rally Tyskland
Rally Tyskland er et rally i Tyskland. Tevlingen ble gjennomført første gangen i 1982 i Frankfurt, Main og Koblenz. I år 2000 ble rallyet flyttet til Trier, som ble rallyets base fram til 2017, da det flyttet på nytt, nå til Saarbrücken. En stor del av stekningee blr behodt på grunn av den relative nærheten til Trier. Det var tidligare en del av e europeiske og tyske mesterskapene, men ble 2002 en del av Rally-VM.
CHILL
Oppbygningen av CHILL
CHILL arvet trekk fra mange andre høynivåspråk som var populære på 1970- og 1980-tallet, deriblant Ada. Nedenfor er et eksempelprogram i CHILL:
Skuronn
Skuronn eller skurdonn er arbeidet med innhøsting, hovedsakelig av korn, i landbruket. Navnet kommer av et gammel ord for «å skjære» og norrønt onn, for «et årvisst arbeid og anstrengelse i landbruket». Innhøsting av korn skjer om høsten.
CHILL
Oppbygningen av CHILL
line_allocator: MODULE SEIZE line_process, line, occupied, unoccupied, search,connect, accepted; GRANT line_allocator_process; line_allocator_process: PROCESS ; NEWMODE states = SET(free, busy); DCL next_state states := free, lno INT := 0; line(lno) := START line_process(lno); DO FOR EVER; CASE next_state OF         (free): RECEIVE CASE SET sender; (occupied): next_state := busy; (search): SEND connect(sender) TO line(lno); SEND accepted TO sender; next_state := busy; (else): -- Consume any other signal ESAC; (busy): RECEIVE CASE SET sender; (unoccupied): next_state := free; (search): SEND rejected TO sender; (else): -- Consume any other signal ESAC; ESAC; OD; END line_allocator_process; END line_allocator;
Skuronn
Historie
Tidligere ble kornet skåret med sigd, eller slått med ljå. Deretter ble det samlet og buntet i til kornbånd. Arbeidet var anstrengende hovedsakelig med tanke på arbeidsstilling, og belastning på ryggen etter å ha stått bøyd i mange timer. Da sigd ble brukt til å skjære kornet deltok både kvinner og menn i arbeidet, mens det bare var menn som brukte ljåen. Da var kvinnenes arbeid å binde buntene. Kornbåndene ble sett på staur til tørking, før det ble hentet inn på kornlåven for lagring. Tresking av kornet ble et viktig arbeid utover høsten og vinteren; kornet ble opprinnelig slått løs fra aksene ved hjelp av sliul og muskelkraft. Siden kom treskeverk og skurtreskere som både skjærer kornet og tresker. Skurtreskerne lettet skuronna ytterligere, og de store effektive skurtreskerne gjør at kornet kan høstes på kort tid og tap som følge av overmodning er minimalt.
Himalayahøne
Himalayahøne (Tetraogallus himalayensis) er en hønsefugl i fasanfamilien og inngår i slekten kongehøns, som består av fem arter. Arten består som fem underarter og har tilhold i høyfjellene i Sentral-Asia.
Skuronn
Historie
Tidlig på 1800-tallet kom de første slåmaskinene som kunne trekkes med hest. Disse kom først i USA, i de enorme kornåkrene der. Senere kom også maskiner som slo, samlet og bant det. Disse selvbindingsmaskinene kom til Norge tidlig på 1900-tallet, men det var lenge bare de større gårdene som kunne ta seg råd til innkjøp. Etter hvert ble det vanligere med slike maskiner på flere bruk, og skuronna ble merkbart lettere.
Callao (region)
Callao er den minste regionen i Peru. Den ligger lengs Perus sentrale kyststrekke og grenser til regionen Lima i nord, øst og sør, og til Stillehavet i vest. Regionen inkluderer byen Callao og øyene San Lorenzo, El Frontón, Cavinzas og Palomino. Regionhovedstaden er Callao.
Politisk inndeling
Regionen Callao består av bare en provins, Provincia Constitucional del Callao. Provinsen er i sin tur delt inn i følgende 6 distrikter:
Skuronn
Litteratur
Урожай
Himalayahøne
Den globale populasjonen har blitt foreslått å være på over 200,000 individer. Mange steder er det imidlertid utilstrekkelige data til å fastslå bestandene. Noen steder blir arten overbeskattet gjennom jakt som matauk, og habitatforringelse gjennom overbeiting og etterspørsel etter organer for bruk i tradisjone østlig medisin oppfattes som årsaker til rapportert nedgang i deler av Vest-Kina. BirdLife International regner imidlertid arten som livskraftig.
Biologi
Himalayahøne regnes av noen som den største av kongehønsene, men altaihøna (T. altaicus) blir trolig jevnstor med den. Himalayahøna blir 55–74 cm lang og har et vingespenn på 86–97 cm, mens vekten utgjør 1 400–3 100 g. Hannen har en liten spore og blir en del større enn hunnen, men fjærdrakten er ganske lik. Den geografiske variasjonen er delvis klinal, men kompleks, og til en viss grad avhengig av type substrat i regionen for de ulike populasjonene. Nominatformen er mørkest og gråest, men blir blekere langt vest i utbredelsen.
Rasen koslowi er mest distinkt og blir av og til regnet som en selvstendig art. Populasjonen i Nordvest-Afghanistan har blitt beskrevet som bendi, men blir vanligvis synonymisert med incognitus. Noen anerkjenner også rasen sauricus, som av og til også staves saurensis, men førnevnte navn er det korrekte.
Arten trives i åpne fjellskråninger fra rett under tregrensen og opp til snøgrensen, hovedsakelig mellom 2 500 moh og 6 000 moh. Dette er terreng som omfattes av bratte alpine beitemarker og steinete rygger i subalpin og alpin sone, mest typisk terreng som ligger 2 134–5 029 moh. I Pamirfjellene hekker arten bare i høyder over 3 800–4 000 moh. Terrenget består av bratte steinete kløfter og fjellmarker med noe urter og små busker, eller engmark strødd med steinblokker og steinete fremspring.
Himalayahøner er fôrhøstere som henter maten rett fra bakken, som regel i grupper på 5–10 fugler, men grupper på opp mot 30 individer er innenfor normalen. I sørskråningene på Almatyfjellene i Kasakhstan er det observert flokker på 50–80 individer vinterstid. Mens fuglene beiter på gress og urter, går de oppover i terrenget, griper stengler på veien, og bryter stilkene med skarpe rykk slik at blomster og frø blir lett tilgjengelige. De graver opp løker og røtter til alle årstider, ikke bare fra jord, men også fra under snø av moderat dybde (10–15 cm). Fuglene graver ved å rake jorden vekselvis vekk med klørne og det kraftig nebbet. Mesteparten av dagen går med til å spise.
Parene er monogame. Pardannelsen skjer i perioden midt i februar til midt i april og hekketiden varer fra tidlig i april til tidlig i juli, som regel i høyder omkring 2 600–3 600 moh. Redet plasserer rett på bakken, langs bratte skråninger med fjellknauser og av og til under utspring. Det er en enkel fordypning i bakken, fôret med gress, kvister og fjær. Hunnen legger normalt 8–12 egg, som hun ruger alene. Inkubasjonen tar til når det siste egget er lagt. Hun er sterkt knyttet til redet og forlater det bare for ete, typisk mellom klokken 09:00 og 10:00 daglig. Selve inkubasjonen tar cirka 30 dager. I denne perioden passer hannen på henne og eggene. Alle eggene klekker i løpet av ett døgn og kyllingene er dunkledde. De forlater redet like etter klekking, sammen med foreldrene. Mora står for nesten alt stellet alene. Avkommet når ikke kjønnsmoden alder før etter to år, og årlinger danner ikke par.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen m.fl. (2008, 2017, 2020).
Halmstad skole
Halmstad barne- og ungdomsskole er en offentlig grunnskole i Rygge i Moss kommune, beliggende i Skoleveien 4A like ved Rygge stasjon og Ryggehallen. Den ble dannet i 2006 gjennom sammenslåing av Halmstad skole (barmetrinnet) og Halmstad ungdomsskole. Skolen har om lag 550 elever og 70 ansatte. Rektor er Tor-Arne Hansen Dagfinrud.
Francisco Maldonado
Francisco Maldonado (født 1480 i Salamanca, død 24. april 1521 i Villalar) var spansk general, aristokrat og kaptein fra Castilla, under krigen av fellesskap (på spansk: Guerra de los Comuneros). Han ble tatt til fange og halshugget i 1521. Maldonado-departementet, i Uruguay, er oppkalt etter ham.
Kreis Coesfeld
Kreis Coesfeld er en krets i Münsterland i Regierungsbezirk Münster Tyskland. Kretsen ble opprettet i 1816 og var en del av provinsen Westfalen frem 1946. Siden 1947 har den vært en del av den tyske delstaten Nordrhein-Westfalen. Kretsen er en del av Landschaftsverband Westfalen-Lippe og av Regionalverband Ruhr. Kretshovedstaden er Coesfeld.
Al Geiberger
Allen Lee Geiberger (født 1. september 1937 i California) er en tidligere profesjonell amerikansk golfspiller. Han spilte på PGA-touren og på senior-touren for spillere over femti år.
Geiberger ble profesjonell i 1959. Han vant 11 turneringer på PGA-touren. Blant disse var major-turneringen PGA Championship. Da han fylte 50, ble han medlem på det som da het Senior Tour, senere Champions Tour. Der vant han ytterligere ti turneringer. Geiberger spilte på to Ryder Cup-lag, i 1967 og 1975.
I 1977 ble han den første til å gå en runde på 59 slag i en PGA-turnering, da han vant Danny Thomas Memphis Classic.
Ipaussu
Ipaussu er en kommune i delstaten São Paulo i sørøstregionen av Brasil.
Al Geiberger
Sønnen Brent har to seire på PGA-touren.
Romania under EM i friidrett 1971
Romania deltok med 18 utøvere i EM i friidrett 1971 som ble arrangert 10.–15. august 1971 i Helsingfors. Romania tok tre medaljer i mesterskapet.
Wenke Eriksen
Wenke Eriksen (født 25. april 1954) er en norsk journalist tilknyttet NRK. Siden 1994 har hun arbeidet i utenriksredaksjonen. Fra 1999 til 2003 var hun korrespondent i USA, der hun er født og har vokst opp.
I tiden etter dette har Eriksen arbeidet som utenriksmedarbeider, programleder og kommentator. Ellers har hun bodd flere år i Bangladesh og Kenya.
Rødby Færge stasjon
Rødby Færge stasjon er en jernbanestasjon i Rødby, Lolland kommune i Danmark. Den ble tatt i bruk i 1963 da Fuglefluktlinjen ble åpnet.
Stasjonen betjenes av regionaltog. Den ble til oktober 2019 betjent også av internasjonale tog til Tyskland via jernbaneferge. Da Femernbæltforbindelsen blir klar i 2028 vil Rødby Færge stasjon erstattes av en ny stasjon på Holeby.
Sentralisert databehandling
Sentralisert databehandling er databehandling som gjøres på et sentralt sted, ved å benytte dataterminaler som er tilkoblet en sentral datamaskin. Datamaskinen kan kontrollere alle periferienheter direkte (som om de var fysisk tilknyttet datamaskinen), eller de kan tilknyttes en terminaltjener. Alternativt kan de også være tilknyttet den sentrale datamaskinen over datanettet. Terminalene kan for eksempel være tekstterminaler eller tynnklienter.
Iperó
Iperó er en kommune i delstaten São Paulo i sørøstregionen av Brasil.
Landsmannschaft (Studentenverbindung)
thumb|300px|[[Göttingen, 1765]] Landsmannschaft (latin Natio, nationes flertall) er en form for studentforening på tvers av ulike studieretninger med livslangt medlemskap. I tyske universiteter ble dette uttrykket brukt for en gruppe universitetsmedlemmer (studenter, rektor, professorer) som kom fra samme område. Senere var det kun studenter som kunne bli medlemmer, og Landsmannschaft er i dag en vanlig form for studentforeniger i tysktalende land.
De aller fleste Landsmannschaft er nå medlem av Coburg Convent (CC), som består av hundre medlemsforeninger. Coburger Convent danner dermed en av de største tyske studentparaplyorganisasjoner, og inkluderer også Turnerschaften (som er en annen type studentforening).
Flueggea virosa
Flueggea virosa er en busk i familien Phyllanthaceae.
Den blir som regel opptil 4 m høy, men kan bli 7 m. Veksten er tett med mange opprette eller bueformede greiner. Noen greiner er kvasse og minner om torner. Den er som regel eviggrønn, men kan felle bladene i områder med utpreget tørketid. Bladene er enkle og ovale og sitter spredt. Busken er særbu med adskilte hann- og hunnplanter. De små, grønne blomstene sitter i bladhjørnene. Frukten er en bærlignende kapsel, 3–5 mm i diameter; den er hvit når den er moden.
Flueggea virosa har en vid utbredelse i de tropiske delene av den gamle verden fra Vest-Afrika til Asia og Australia. Den vokser i mange typer skog og krattvegetasjon. Bladene etes av geiter og av åmene til Charaxes-sommerfugler. Bærene er saftige og søte og blir spist av både mennesker og dyr. Busken blir ofte plantet som hekkplante. Bark og røtter inneholder flere alkaloider og blir brukt til å forgifte fisk og som medisin. Laboratorieforsøk viser at ekstrakt fra planten dreper parasitten Trypanosoma brucei og demper aktiviteten til hepatitt C-virus.
Nye Østpreussen
Nye Østpreussen (tysk: Neuostpreußen, polsk: Prusy Nowowschodnie) var en provins i kongeriket Preussen som eksisterte fra 1795 til 1807. Provinsen ble skapt ut av territoriet som ble annektert fra Polen under Polens tredje deling om omfattet deker av Masovia og Podlaskie. Provinsen hadde 914 610 innbyggere i 1806, og et areal på mindre enn 55 000 km².
Tunisbukta
Tunisbukta (arabisk: خليج تونس‎, Bahr al-Tunis) er ei stor bukt i Middelhavet, beliggende i det nordøstlige Tunisia. Tunis, hovedstaden i Tunisia, ligger sør for Kapp Karthago ved den sørlige enden av bukten, i likhet med en rekke andre sterkt bebygde steder som har vært der siden de siste tre årtusenene.
Bukta er cirka 70 km lang og 60 km bred. Den grenser til Kapp Farina (Ras et Tarf) og den store lagunesjøen Garh el Melh i nordvest, Kapp Bon (Rass Eddar) i nordøst, Middelhavet i nord og byen Hammam-Lif i sør. Fjellet Djebel Ressas stiger opp til 795 meter i en relativ kort avstand av rundt 15 km sør for den sørlige enden av bukta.
Anne Efskin
Anne Eline Efskin (født 27. desember 1953) er en norsk journalist. Hun har blant annet jobbet som NRKs korrespondent i Afrika med base i Harare i Zimbabwe fra 1995 til 1998. Efskin jobber i dag som vaktsjef i Dagsrevyen.
I Left My Heart in San Francisco
«I Left My Heart in San Francisco» er en sang med melodi av George Cory og tekst av Douglass Cross. Sangen ble skrevet i 1953 og gitt til artisten Claramae Turner, som brukte den som ekstranummer når hun holdt konserter. Hun gjorde aldri noen innspilling av den. Det var Tony Bennett som i 1962 ga ut på plate for første gang.
Tekstens jeg i originalteksten har vært i både Paris, Roma og Manhattan, men savner San Francisco mest av alt i verden.
Humor-versjoner
Det engelske humorbandet Bonzo Dog Doo-Dah Band ga ut en versjon av sangen i 1967.
Norske Herodes Falsk var fan av Bonzo Dog Doo-Dah Band. Falsk dannet i 1976 humortrioen Prima Vera sammen med Tom Mathiesen og Jahn Teigen, og trioen ga 18. oktober 1982 ut musikkalbumet Ha ha he he ho! (De gærne har'e godt). Albumet inneholdt en veldig kort cover-versjon av «I Left My Heart in San Francisco». Prima Veras versjon ble innspilt 6.-11. september 1982 i Arne Bendiksens Studio. Kun tekstforfatteren Douglass Cross ble kreditert på Prima Veras plate-etikett.
I Prima Veras versjon blir ingen instrumenter benyttet, og Tom Mathisen synger kun tittelstrofen fra originalteksten én gang. Direkte oversatt betyr tittelen «jeg forlot mitt hjertet i San Francisco». Ergo må hjertet bokstavelig talt ut av kroppen til tekstens jeg før han forlater byen. Utfallet blir skjebnesvangert.
Prima Veras «I Left My Heart in San Francisco» ble utgitt på nytt i september 2000 på Rest of the best vol 2,5.
Traktaten i Wallingford
Traktaten i Wallingford av 1153, stundom også kalt Traktaten i Winchester eller Westminster, var en overenskomst som effektivt avsluttet borgerkrigen i England på midten av 1100-tallet som hadde oppstått mellom Maud av England (Matilda) og hennes fetter Stefan av England om den engelske tronen. Denne borgerkrigen er karakterisert som Det engelske kaos under Stefan.
Traktaten tvang Stefan til å anerkjenne Mauds sønn Henrik av Anjou som sin arving og etterfølger til den engelske trone, mens Stefan selv skulle beholde tronen inntil sin død.
Kong Stefan hadde bygd motfestninger i nærheten av Wallingford for å kunne angripe Mauds allierte Brien FitzCount ved festningen Wallingford Castle. Henrik rettet angrep mot disse festningene og en kamp mellom de to styrkene var forventet. Imidlertid greide William d'Aubigny, 1. jarl av Arundel, med hell å argumentere for det unyttige i videre kamp. En midlertidig fred ble nådd ved Wallingford på bredden av elven Thames. Stefans sønn Eustace IV av Boulogne satte seg dog imot fredsavtalen. Men da Eustace døde brått under uklare omstendigheter i august 1153 sto Stefan uten arving, og det synes da som om en mer formell enighet ble nedskrevet ved Winchester i november 1153, og denne ble senere signert ved Westminster. Avtalen krevde at Stefans motfestninger ble revet.
Stefan fikk ikke nyte kompromisset lenge. Han døde ved priorinneklosteret i Dover den 25. oktober 1154, knapt et år etter avtalen. Henrik II belønnet senere Wallingford for dens støtte i kampen ved å gi byen dens kongelige charter i 1155.
Tom Clancy’s Ghost Recon Advanced Warfighter
Tom Clancy's Ghost Recon Advanced Warfighter er det fjerde spillet i Ghost Recon-serien. Det ble lansert 9. mars 2006.
Kamp i spillet er annerledes enn tidligere spill i serien. Spilleren kan overleve å bli truffet av flere kuler før man dør, i stedet for å dø etter bare noen få skudd som i det opprinnelige Tom Clancy-spillet. Spilleren kan velge mellom en rekke forskjellige skytevåpen, mange basert på ekte våpen, inkludert en Heckler & Koch G36, en Beretta eller en FN SCAR. Spilleren får også tilgang til forskjellig utstyr, inkludert stridsvogner, helikopter, og kjøretøy.
Handlingsreferat
I 2013 reiser Canadas statsminister og USAs president Ballantine til Mexico for å møte president Ruiz-Peña, og undertegne en ny traktat. Dette skal etter planen bekjempe smugling av narkotika og skytevåpen, og hindre at terrorister kommer seg over landegrenser. Samtidig blir et Ghost-team, ledet av kaptein Scott Mitchell, sendt for å gjenopprette Guardrail IX, en enhet som skal være i stand til å forstyrre trådløs kommunikasjon, og denne enheten skal ha blitt tatt fra et spion-fly som tidlige skal ha blitt skutt ned over Nicaragua.
Imidlertid oppstår en rekke komplikasjoner når et statskupp finner sted i Mexico. Dette tvinger Ghost-sjef general Joshua Keating å avbryte hele oppdraget. Samtidig blir USAs president og den canadiske statsministeren kidnappet i Mexico. Nyhetsrapporter bekrefter etter hvert at statskuppet blir ledet av en opprørsgruppe kalt Aguila 7, ledet av general Ontiveros, og hans sønn oberst Carlos Ontiveros. Gjengen får også mistanke om en mulig forræder i det amerikanske militæret, som de tror støtter Ontivero i all hemmelighet.
Kreis Borken
Kreis Borken er en krets i Westmünsterland i Regierungsbezirk Münster Tyskland. Kretsen ble opprettet i 1816 og var en del av provinsen Westfalen frem 1946. Siden 1947 har den vært en del av den tyske delstaten Nordrhein-Westfalen. Kretsen er en del av Landschaftsverband Westfalen-Lippe. Kretshovedstaden er Borken, og største by er Bocholt.
Kultur
Hamaland-Museum er et lokalmuseum i Vreden. I 2005 var Borken arrangør av Skulptur Biennale Münsterland. I 2011 var det VM i hundekjøring.
Hedvig Bjørgum
Hedvig Bjørgum (født 25. juni 1965) er en norsk journalist. I 2019 sluttet hun i NRK og ble kommunikasjonssjef i hovedsammenslutningen Unio.
Hun var ansatt i NRK fra 1994 og har i perioden 1997-1998 vært utstasjonert som NRKs Norden-korrespondent i Stockholm. Siden har hun vært i Økonomiredaksjonen, nå en del av Samfunnsredaksjonen. Hun har vært reporter og vaktsjef for Økotrim på TV og reportasjeleder for Økonomiredaksjonen under Steinar Mediaas.
Bjørgum er journalistutdannet ved Høgskolen i Oslo (HiO) og Universitetet i Oslo.
Teratoclytus
Teratoclytus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, brune til svarte trebukker, kan ha lyse tegninger. Antennene er spinkle, omtrent så lange som kroppen. Pronotum er ovalt, omtrent så langt som bredt. Dekkvingene er jevnbrede. Beina er lange og slanke, lårene litt fortykkede.
Levevis
Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.
Utbredelse
Slekten er utbredt i Øst-Asia (Russland, Kina, Japan og Taiwan).
Rafail Vergojazov
Rafail Vergojazov (født 17. september 1993) er en kasakhstansk padler som konkurrerer i slalåm. Han representerte landet sitt under Sommer-OL 2012 i London, der han ble nummer 17 i C-1.
Gud griper inn
Gud griper inn (originaltittel: Yadon ilaheyya) er en palestinsk dramakomedie fra 2002 regissert av Elia Suleiman. Hovedrollene spilles av Elia Suleiman og Manal Khader. Filmen handler om en kjærlighetshistorie mellom en palestinsk mann i Jerusalem og en palestinsk kvinne i det israelsk-okkuperte Ramallah. Filmen har en surrealistisk form.
Handling
På grunn av den politiske situasjonen er kvinnen forhindret fra å forlate Ramallah. Siden de ikke kan krysse den israelske kontrollposten mellom de to byene, møtes paret på et øde sted like ved siden av. For å takle presset av beleiringen og bevare kjærligheten leker paret med fantastiske fluktplaner. Fortrengt begjær begynner å frembringe voldelig gjengjeldelse og deres sinte hjerter slår tilbake med kraftfulle salver av spektakulær fantasi. En dag slipper de opp en rød ballong påmalt portrettet til Yasir Arafat. Dette skaper panikk blant de israelske. I en absurd drømmescene lar kvinnen det israelske kontrolltårnet falle sammen ved bare å passere det uten å ense soldatene med sikringen utløst og automatgeværet i stilling.
Filmen skildres dels gjennom drømmescener, dels faktascener fra sykehus, dels absurde situasjoner med mentalt forstyrrete mennesker. Hele tiden er konflikten et bakteppe, og seerne minnes om den gjennom at ferskenkjerner forandres til håndgranater og pulveriserer en stridsvogn.
Om filmen
Filmen vakte betydelig oppmerksomhet. I 2002 vant både jury- og kritikerprisen ved Filmfestivalen i Cannes. Den ble i tillegg nominert til Gullpalmen. Den vant samme år en European Film Award, samt en Silver Hugo ved Chicago International Film Festival.